Season of the Witch

Season of the Witch (בעברית: עונת המכשפה) הוא שיר רוק עממי-פסיכדלי שהוקלט על ידי הזמר-יוצר הסקוטי דונובן, מתוך אלבום האולפן השלישי שלו, Sunshine Superman. הקרדיט על השיר שויך לדונובן, אך במרוצת השנים טען שון פיליפס, כי גם הוא חלק מיוצרי השיר. בנוסף לכך, בגלל סכסוך עם חברת התקליטים של דונובן, המהדורה הבריטית של השיר הזה לא יצאה עד ליוני 1967. לאורך השנים, הקליטו שלל אמנים שונים את השיר מחדש, ביניהם: ג'ולי דריסקול ובריאן אוגר והטריניטי (1967, Open); אל קופר וסטיבן סטילס (1968, Super Session); ולנה דל ריי (2019, Scary Stories to Tell in the Dark). השיר הוקלט באולפני CBS בהוליווד, קליפורניה, שם הוקלט רוב אלבומו של דונובן, Sunshine Superman. לדברי דונובן, הוא ושון פיליפס רצו ליצור "צליל רוק-קומבו" לשיר ובחרו כמה מוזיקאים מקומיים מהמועדונים המקומיים במטרה שיעזרו להם. לבסוף הוחלט להקליט את השיר תוך שלני מיטלין נבחר לנגן על קלידים, דון בראון בגיטרה חשמלית, בובי ריי על הבס ו-"פאסט" אדי הו על תופים. על כל התהליך פירט דונובן באוטוביוגרפיה שלו. לינדזי פלאנר מ-AllMusic אמרה על השיר כי: "מעטים מהשירים שמשקפים בצורה כה מושלמת את שחר עידן הפופ הפסיכדלי בצורה המתאימה כמו 'Season of the Witch' של דונובן... גם מבחינה מוזיקלית וגם מבחינה לירית השיר הצליח. כמו כן, יש בשיר אווירה אפלולית מאוד ומסופרים בו מעין סיפורי פרנויות שונים". ג'ון בוש תיאר את השיר "כאחד מהשירים הטובים ביותר באלבום". לאחר כמה עשורים מצאתו המקורית של השיר, הקליטה הזמרת-יוצרת האמריקאית בשנת 2019, את השיר מחדש, והוציאה אותו כסינגל מתוך פסקול הסרט "סיפורים מפחידים שמספרים בחשיכה". השיר יצא לאור ב-9 באוגוסט 2019, כסינגל השיווקי הראשון מתוך הפסקול. השיר הגיע למקום ה-23 במצעד שירי הרוק. ב-5 באוגוסט 2019, סרטי CBS ואנטרטיינמנט וואן הודיעו כי סרט האימה המצליח של גיירמו דל טורו "סיפורים מפחידים שמספרים בחשיכה" יעלה לאקרנים בליווי הקלטה מחודשת של השיר אותו תבצע לנה דל ריי. כמו כן, גרסתה הושמעה בטריילר הרשמי הראשון של הסרט. למחרת ב-6 באוגוסט, הפיצה תמונות של גיירמו דל טורו, כשהוא נמצא בשדרת הכוכבים של הוליווד, תוך שהפיצה טריילרים לשיר עצמו. לבסוף, ב-9 באוגוסט 2019, יום עלייתו של הסרט לאקרנים, הפיצה דל ריי בשירותי הסטרימינג השונים את השיר. באותו היום הוציאה את שיר המחאה שלה, "Looking for America". דל טורו דיבר על הבחירה שלו בדל ריי, תוך שהצהיר "הערצתי את המוזיקה שלה כבר זמן מה והרגשתי במעיים שלי שהשיר תפור עליה. ידעתי שתהיה לה ולשיר כימיה. היא אמנית נהדרת והיה לי העונג להיות השותף שלה במסגרת הפרויקט הזה. זה כבוד עבורי שפגשתי אותה". מירקו פרלבליט מ-Vital Thrills, הילל את גרסתה של דל ריי, תוך שהילל גם את האסתטיקה של הסרט עצמו. סוואנה סיצ'ורלה מ-Paste, הצהירה כי "דל ריי הצליחה לתפוס את התחושה הדוקרנית של סיפורי ליל כל הקדושים עליהם מתבסס הסרט". בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-11 מיליון השמעות. מידע על היצירה "Season of the Witch" באתר מיוזיק בריינז סרטון השיר "Season of the Witch" באתר יוטיוב Donovan - Sunshine Superman, Discogs (באנגלית) Goldmine staff, Follow the ever-changing ballad of singer-songwriter Shawn Phillips, Goldmine Magazine: Record Collector & Music Memorabilia (באנגלית) Leitch, Donovan (2007). The Autobiography of Donovan: The Hurdy Gurdy Man. St. Martin's Press. pp. 133–135. ISBN 978-0312364342. Season of the Witch - Donovan | Song Info, AllMusic (באנגלית) Sunshine Superman [US - Donovan | Songs, Reviews, Credits], AllMusic (באנגלית) Season Of The Witch (From The Motion Picture "Scary Stories To Tell In The Dark"), נבדק ב-2020-04-06 Lana Del Rey, Billboard Lana Del Rey Covers 'Season of the Witch' in New ‘Scary Stories to Tell in the Dark’ Trailer, Movieweb, ‏2019-08-05 (באנגלית) Lana Del Rey Releases “Looking For America” and “Season of the Witch”: Listen, www.msn.com Del Toro gets Hollywood star, urges immigrants to reject fear, news.yahoo.com (באנגלית) Lana Del Rey to present Guillermo Del Toro with his star on the Hollywood Walk Of Fame, NME Music News, Reviews, Videos, Galleries, Tickets and Blogs | NME.COM, ‏2019-08-05 (באנגלית) Lana Del Rey Releases Two New Songs: Listen, Spin, ‏2019-08-09 Variety Staff, Variety Staff, Lana Del Rey Gets Witchy with Donovan Cover for Guillermo del Toro Film, Variety, ‏2019-08-05 (באנגלית) Claire Shaffer, Claire Shaffer, Hear Lana Del Rey Cover Donovan's 'Season of the Witch' in 'Scary Stories to Tell in the Dark' Trailer, Rolling Stone, ‏2019-08-05 (באנגלית) Lana Del Rey Sings Season of the Witch for Scary Stories Movie, VitalThrills.com, ‏2019-08-05 (באנגלית) Hear Lana Del Rey Cover "Season of the Witch" in New Scary Stories Trailer, pastemagazine.com, ‏2019-08-05 (באנגלית) Season Of The Witch (From The Motion Picture "Scary Stories To Tell In The Dark"), נבדק ב-2020-04-06